
Ministru kabineta rīkojums Nr. 649
Rīgā 2023. gada 3. oktobrī (prot. Nr. 48 21. §)
Par apropriācijas pārdali
· 1. Lai nodrošinātu pedagogu darba samaksu 2023. gadā, ņemot vērā pedagogu minimālās algas likmes palielināšanu ar 2023. gada 1. septembri un izglītojamo skaita un struktūras uz 2023. gada 1. septembri izmaiņu ietekmi, pārdalīt uz Izglītības un zinātnes ministrijas budžeta apakšprogrammu 01.05.00 ''Dotācija privātajām mācību iestādēm'' finansējumu 977 879 euro apmērā no šādām budžeta programmām un apakšprogrammām:
· 1.1. no Izglītības un zinātnes ministrijas budžeta apakšprogrammas 01.07.00 ''Dotācija brīvpusdienu nodrošināšanai 1., 2., 3. un 4. klases izglītojamiem'' 899 748 euro;
· 1.2. no apakšprogrammas 01.08.00 ''Vispārējās izglītības atbalsta pasākumi'' 63 906 euro (tai skaitā prioritārā pasākuma ''BEREC darbinieku bērnu izglītības izdevumu segšana'' 48 493 euro);
· 1.3. no programmas 21.00.00 ''Jaunatnes politikas valsts programma'' prioritārā pasākuma ''Latvijas prezidentūra Eiropas Padomē 2023. gadā'' 14 225 euro.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2023. gadā atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

